paragraph_text: Aktuari rade u području bankarstva i tržišta kapitala, na investicijskim projektima i ondje gdje je potrebno riješiti složene matematičke proračune za probleme s financijskim faktorima. Aktuari u svom djelovanju koriste napredna matematička znanja ali i znanja iz ekonomije, zakona, demografije i financija društva države u kojoj djeluje te sposobnost komunikacije u svrhu mogućnosti prenošenja stečenih znanja. Zbog stalnih promjena i inovacija koje donose na tržište kapitala radi boljeg poslovanja i prihvaćanja znanja aktuari se okupljaju u društva u kojima se međusobno potpomažu i šire stečena znanja i iskustva ujedno štiteći interese kapitalnih zajednica.